Stefán Sveinbjörnsson í Borgarnesi hefur verið ráðinn framkvæmdastjóri VR stéttarfélags . Stefán hefur starfað sem framkvæmdastjóri rekstrarsviðs Háskólans á Bifröst síðustu misseri en áður var hann framkvæmdastjóri fyrirtækjasviðs Sparisjóðs Mýrasýslu og sérfræðingur í kjaramáladeild VR , svo einhver dæmi séu nefnd . Þá hefur hann fengist við kennslu og kenndi stærðfræði við Háskólann á Bifröst . Að auki hefur hann setið í stjórnum fjölmargra fyrirtækja . Stefán er með meistarapróf í lögfræði frá Háskólanum í Reykjavík , BS próf í viðskiptafræði frá Háskólanum á Bifröst auk BS prófs í viðskiptalögfræði frá sama skóla . Áður hafði hann lokið prófi í rekstrarfræði frá Samvinnuháskólanum og sveinsprófi í rafvirkjun . Þá er hann með próf í verðbréfaviðskiptum . Eiginkona Stefáns er Geirlaugu Jóhannsdóttur , verkefnastjóri tilraunaverkefnis um hækkað menntunarstig í Norðvesturkjördæmi , og eiga þau þrjú börn . Alls sóttu 65 um framkvæmdastjórastöðuna .